**Vitéz Ferenc**

*(Kisvárda, 1965. augusztus 24.)*

Gyermekkorát Újkenézen töltötte. A kisvárdai Bessenyei György Gimnáziumban érettségizett, majd a Kossuth Lajos Tudományegyetemen szerzett magyar-francia szakos tanári oklevelet 1989-ben. Pályáját újságíróként kezdte, jelenleg is a Hajdú-Bihari Napló szerkesztőségében dolgozik. Versei eleinte folyóiratokban és antológiákban jelentek meg. Önálló kötetei a Partium Irodalmi Társaság gondozásában láttak napvilágot. Esszéket is ír, műfordításokat is készít.

Művei: Lázadó galamb, 1991; Évszakok, szavak, álmok, 1992.

Irodalom:

Dusa Lajos: A másság dicsérete. A lázadó galamb, 1991.

Tapolcai Zoltán: Segélykiáltás. Kelet-Magyarország, 1991. 263. sz.

/Katona Béla: Szabolcs-Szatmár-Bereg irodalmi topográfiája, II. Ajaktól Zsurkig Nyíregyháza : Jósa Múz. 1996./